بسبوسه (اغنيه)

بسبوسه بسبوسه  اغنيه مصريه الفها حسين السيد و لحنها محمد عبد الوهاب و غنتها شاديه سنة 1963 فى فيلم زقاق المدق بس اتحذفت و سنة 1972 فى الراديو و سنة 1981 فى فيلم وادى الذكريات و فى حفلات

 كلمات 
بسبوسه بسبوسه باااسبوسه باااسبوسه

بت يا دوسه يا دوسه شايله البسبوسه

ولله احلويتى و كبرتى و بئيتى عروسه

.....

فين لما زمان كنا بنفرش علا باب حتتنا

و نبيع الطيب للطيب من اهل حارتنا

و الكل حبايب ياما كانو بيسندو وئفتنا

لو بص غريب علا حاجه تانيه غير البسبوسه

.....

بسبوسه بسبوسه باااسبوسه باااسبوسه

بت يا دوسه يا دوسه شايله البسبوسه

ولله احلويتى و كبرتى و بئيتى عروسه

.....

من يوم ما مشينا م الحاره طلعنا ف العالى

الخرطه بعشره جنيه و اكتر

و كمان مش غالى مش غالى

و الغالى يا خوفى لحلاوته تخلص ف ليالى

فتافيت السكر ما بئتش تحللى البسبوسه

.....

بسبوسه بسبوسه باااسبوسه باااسبوسه

بت يا دوسه يا دوسه شايله البسبوسه

ولله احلويتى و كبرتى و بئيتى عروسه

.....

بصى يا نوسه

شوفى الناس شوفى

ازاى بيبصو لنا

الجوع ف عينيهم هياكلنا

هياكلنا يامه..يامه هياكلنا

جبتينا ليه حلوين يا مه

يا مه وننبى تدعى لنا

احنا اللى غلطنا و رخصنا سعر البسبوسه

.....

باااسبوسه باااسبوسه

بت يا دوسه يا دوسه شايله البسبوسه

ولله احلويتى و كبرتى و بئيتى عروسه

.....

يللا يا زباين هنشطب فين الاكيله

الشهد خلاص أررب يجبر ما بيدنا حيله

خللونا نروح لنا بدرى بس ولو ليله

علا حته مفيش فيها زباين جعانين بسبوسه

.....

باااسبوسه باااسبوسه

بت يا دوسه يا دوسه شايله البسبوسه

ولله احلويتى و كبرتى و بئيتى عروسه

بت يا دوسه..و بئيتى عروسه

حلوه البسبوسه..و بئيتى عروسه

بسبوسه بسبوسه..و بئيتى عروسه

بسبوسه بسبوسه..و بئيتى عروسه

باااسبوسه

 لينكات برانيه 

 يوتيوب بسبوسه صوت بس

https://m.youtube.com/watch?v=HSK4KnVsq7A
 شوف كمان 
ليستة اغانى شاديه

 مصادر 

تصنيف:شاديه
تصنيف:اغانى شاديه
تصنيف:اغانى باللغه المصريه
تصنيف:اغانى مصريه
تصنيف:اغانى
تصنيف:كلمات اغانى